**The Long Dark** (թարգմանաբար` *Երկար խավար* ), գոյատևման ժանրի նմանարկիչ-համակարգչային խաղ առաջին դեմքից` բաց աշխարհի տարրերով, որը մշակվել է կանադական Hinterland ընկերության կողմից` Microsoft Windows и OS X (Մաք ՕԷս Տաս) օպերացիոն համակարգերի համար։ Խաղի ալֆա տարբերակը թողարկվել է 2014 թվականի սեպտեմբերի 22-ին, Steam-ի վաղ հասանելիության շրջանակներում։ Խաղի հեղինակները դրամահավաք են կատարել Kikstarter հարթակում 2013 հոկտեմբերին։ The Long Dark-ը Hinterland Studio-ի դեբյուտային նախագիծն է։ Խաղը դրական արձագանք է ստացել դեռ ալֆա վերամշակման ժամանակ։ Թողարկվել է 2017 թվականի օգոստոսի 1-ին։

Խաղի ընթացք
-----------

The long dark-ը ստեղծվել է գոյատևման ժանրով, առաջին դեմքի անունից։ Տեղանքներն իրենցից ներկայացնում են բաց աշխարհ, խաղի գործողություները որոշակիորեն տեղի են ունենում Կանադայի խաղաղօվկիանոսյան ափի արվանձաններում ինքնաթռի անհայտ գլոբալ աղետի պայմաններում կործանումից հետո, որն ուղևորվում էր դեպի Ալյասկայի Սիտկա քաղաք։ Խաղացողը ողջ մնացած օդաչուի դերում է։ «Գոյատևում» ռեժիմով խաղի նպատակն է ողջ մնալ որքան հնարավոր է ավելի երկար ժամանակ։ Խաղը իր մեջ ներառում է սիմուլյատորի տարրեր. առկա է շրջակա միջավայրի ջերմաստիճանի ցուցիչ, կալորիաների քանակի, հագեցման/սովի և հոգնածության ցուցիչներ, ինչպես նաև նմանեցվում en օդի ջերմաստիճանը, քամու արագությունը և վայրի բնությունը (այդ թվում և` վայրի կենդանիների կյանքը)։

Մշակում
-------

The Long Dark-ը կանադական Hinterland Studio խաղերի մշակման ընկերության դեբյուտային ծրագիրն է։ Ընկերությունը ձևավորվել է 2014 թվականին Ռաֆայել վան Լիրոպի կողմից, որն ավելի վաղ եղել է Company of Heroes ընկերության պրոդյուսերներից մեկը և գլխավորել է Far Cry 3 խաղի ստեղծումը, նրա լիակատար գլխավորությամբ է անցել Warhammer 40,000: Space Marine խաղի մշակումը։ Նրանից բացի խմբի մեջ են եղել Saints Row և Red Faction ծրագրերի տեխնիկական տնօրեն Ալան Լորանսը, League of Legends-ի արթ-տնօրեն Հոկիո Լիմը, God of War խաղերի շարքի սցենարի հեղինակ Մարիաննա Կրավչիկը և Mass Effect և Baldur's Gate խաղերի շարքի աուդիո-պրոդյուսեր Դեյվիդ Չենը։ 2014 թվականի մարտին խմբին է միացել The Elder Scrolls III Morrowind-ի առաջատար դիզայներ Քեն Ռոլսթոնը։ Հերոսներին հնչյունավորել են այնպիսի դերասաններ, ինչպիսիք են Մարկ Միրը, Ջենիֆեր Հեյլը, Դեյվիդ Հեյթերը և էլիաս Թաուֆեքսիսը։

Բնանկար խաղային աշխարհից
Քննադատները դեռ թողարկումից առաջ նշել են, որ խաղի գոյատևման համար շատ հմտություն է պահանջվելու, ինչին ստուդիայի ղեկավար Ռաֆաելը պատասխանել է հետևյալ խոսքերով.

> Այո, մեր խաղն իհարկե մարտահրավեր է նետում, բայց մենք չենք ուզում ստեղծել չափազանց կամ չհիմնավորված դժվար մի ինչ-որ բան։ Մենք չենք ուզում սովորեցնել խաղացողներին, այլ մենք ուզում ենք, որպեսզի խաղացողներն ինքնուրույն սովորեն։
> 
> 
> 

2014 թվականի վերջին խաղը Steam վաղ հասանելիության շրջանակներում վաճառվել է ավելի քան 250 հազար անգամ։ 2015 թվականի դեկտեմբերի 25-ին խաղի հեղինակները նշել են, որ այն հաղթահարվել է 500 հազար նմուշի սահմանը Steam հարթակում։ Ամանորյա տոնավաճառի ժամանակ նույն Steam հարթակում խաղը հայտնվել է բեսթսելլերների ցուցակում, ինչպես նաև ներկայացվել է մի շարք այլ անվանակարգերում և խաղերի թեմատիկ խմբերում։

2015 թվականի դեկտեմբերի 16-ին IGN պորտալում մի բացառիկ թրեյլեր է ցուցադրվել, որի մեջ ասվում էր, որ 2016 թվականի գարնանը կթողարկվի The long dark-ի սյուժետային գծի առաջին դրվագը։ Առաջին դրվագի թողարկումը լինելու է որպես պաշտոնական ռելիզ, այդ պատճառով խաղը դուրս կգա ալֆա փորձարկման ռեժիմից։ Առաջին դրվագի շարունակականությունը նախատեսվում 3-5 ժամեր, որը, ինչպես ասում են հեղինակները, նախորդ դրվագներից երկար է մեկ ժամով։ Ընդհանուր խաղի տևողությունը կազմում է 12 ժամ։ Սյուժետային ռեժիմի առանձնահատկությունը հսկիչ կետերի առկայությունն է, իսկ դրվագների 1/4-ից ավելին ընթանալու է նոր տեղանքներում։ 2016 թվականի հոկտեմբեր ամսին հեղինակային խմբին միանում է Ռիմ Լավջոյը, ով մասնակցել է Portal, Portal 2 և Valve-ի այլ խաղերի, ինչպես նաև` Halo 5 խաղի մշակմանը։

2017 թվականի մայիսի 4-ին հայտարարվել է The Long Dark-ի առաջին սեզոնի հինգ դրվագից երկուսի թողարկումը` «WINTERMUTE» (Ձմեռային լռություն) անվանումով։ Դրվագի թողարկումը տեղի է ունեցել 2017 թվականի օգոստոսի 1-ին։

Քննադատություն
--------------

### Թողարկումից առաջ

Խաղը մեծաթիվ դրական արձագանքներ է ստացել դեռ ալֆա տարբերակում։ Time ամսագրի վերլուծության մեջ հոդվածի հեղինակ Մեթ Պեքհամը նկարագրել է խաղը որպես շատ «ռոմանտիկ, ցրտի, մահվան, մոռացության և գիշերային խավարի անխուսափելի մոտիկության սահմանին գտնվող»։ Շաուն Մաքիննիսը GameSpot-ի իր քննադատության մեջ նշել է, որ խաղը գոյատևման ժանրում առանձնանում է նրանով, որ խաղային գործընթացը հենվում է առավելագույնս իրական պայմանների վրա, այլ ոչ թե հորինված զոմբինների վտանգի, ինչպես DayZ կամ մարդակերների վտանգի, ինչպես The Forest խաղերում, ինչն ընդգծվում է նաև Գրիֆին Մաքելրոյի կողմից Polygon ամսագրում։ Շաունը մեծապես գնահատել է խաղի տեսողական բաղադրիչը` հիանալի անվանելով «մաքուր մինիմալիզմի, վառ գույների և ընդգծված եզրերի համադրությունը, որոնք ստեղծում են կենդանացած կոնցեպտ արթի մթնոլորտ»։ Բայց միևնույն ժամանակ, ինչպես նշում է քննադատը, խաղն ապշեցնում ողջ մնալու հարցում իր դաժանությամբ և անողոքությամբ, որտեղ հերոսը կարող է մահանալ բազմաթիվ գործոններից որևէ մեկի հանդեպ անգամ ամենափոքր անուշադրության պատճառով, որոնք ազդում են մարդու կյանքի վրա։

IGN-ի քննադատ Մայք Մահարդին սա անվանել է վտանգ « բոլոր կողմերից», նշելով որ Hinterland Studios-ի հեղինակներին հաջողվել է ստեղծել գոյատևման ժանրի մի խաղ, որտեղ վայրի գազանների վտանգին հավասար է քաղցից, գերհոգնածությունից կամ գերսառեցումից մահանալու վտանգը։ Մայքի խոսքերով The Long Dark-ի հաջողության գրավականը ամեն ինչ սառը և ճիշտ կշռադատելու և ըստ առաջացող իրավիճակների արագ կողմնորոշվելու կարողությունն է։ Բայց ըստ քննադատի չնայած տարբեր վտանգների առկայությանը` խաղի աշխարհը որ մի կերպ չի վանում, այլ ցույց է տալիս աշխարհի գեղեցկության ու իրավիճակի դաժանության հակադրությունը։ Չնայած խաղացողի խաղի վերջնական նպատակի բացակայությանը` խաղացողը ցանկանում է խաղալ` միայն այս հակասող աշխարհում հայտնվեկու հնարավորության համար։

Ծանոթագրություններ
------------------

1. ↑  Humble Store
2. ↑  All PS Now games A-Z: Browse the full list of games available to play with your PS Now membership
3. 1 2 3 4 5 6 7 8 9 10 11 12 13 14 15 16 17 18 19 20  Steam — 2003.
4. ↑  Pages in category "Post-apocalyptic video games" // Category:Post-apocalyptic video games - Wikipedia
5. ↑  USK Classification Database (գերմ.)
6. ↑  USK Classification Database (գերմ.)
7. ↑  ESRB rating database
8. 1 2  "The Long Dark on Steam" (in անգլերեն). Steam. Արխիվացված է the original 2016 թ․ հուլիսի 20-ին. Retrieved 2014 թ․ սեպտեմբերի 9.
9. ↑  "THE LONG DARK, a first-person post-disaster survival sim by Hinterland". *Kickstarter* (in անգլերեն). Արխիվացված է the original 2016 թ․ մարտի 3-ին. Retrieved 2014 թ․ սեպտեմբերի 9.
10. ↑  "The Long Dark — FAQ". *Hinterland* (in անգլերեն). Արխիվացված է the original 2015 թ․ հունիսի 10-ին. Retrieved 2014 թ․ սեպտեմբերի 9.
11. ↑  Фазиль Джинджолия (8 октября 2014). "Превью The Long Dark" (in ռուսերեն). Игры@Mail.Ru. Արխիվացված է the original 2016 թ․ մարտի 10-ին. Retrieved 11 января 2015.
12. ↑  "Ex-Relic, BioWare, Riot, Volition devs form Hinterland Studio". *Hinterland* (in անգլերեն). Արխիվացված է the original 2015 թ․ մարտի 16-ին. Retrieved 2014 թ․ սեպտեմբերի 25.
13. ↑  "Hinterland Games team". *Hinterland* (in անգլերեն). Արխիվացված է the original 2015 թ․ մայիսի 24-ին. Retrieved 2014 թ․ սեպտեմբերի 25.
14. ↑  "Elder Scrolls Veteran Ken Rolston Joins The Long Dark" (in անգլերեն). IGN. Արխիվացված է the original 2016 թ․ հունիսի 5-ին. Retrieved 2014 թ․ սեպտեմբերի 25.
15. ↑  "Jennifer Hale voices a playable character in The Long Dark" (in անգլերեն). Eurogamer. 2014 թ․ սեպտեմբերի 18. Արխիվացված է the original 2016 թ․ մարտի 4-ին. Retrieved 2014 թ․ սեպտեմբերի 25.
16. 1 2 3  Mike Mahardy (4 августа 2014). "I Was Hunted by Wolves in The Long Dark" (in անգլերեն). IGN. Արխիվացված է the original 2016 թ․ հունվարի 6-ին. Retrieved 2014 թ․ սեպտեմբերի 9.
17. ↑  "The Long Dark купили более 250 тысяч раз" (in ռուսերեն). Игромания.ру. 20 февраля 2014. Արխիվացված է the original 2016 թ․ մարտի 5-ին. Retrieved 24 января 2014.
18. ↑  "The Long Dark has sold 250k copies on Steam Early Access" (in անգլերեն). Eurogamer. 20 февраля 2014. Արխիվացված է the original 2016 թ․ հունիսի 9-ին. Retrieved 24 января 2014.
19. ↑  "Сообщество Steam :: Групповые объявления :: The Long Dark". steamcommunity.com. Արխիվացված է the original 2016 թ․ մարտի 4-ին. Retrieved 2016 թ․ հունվարի 3.
20. ↑  "Hinterland Studio on Twitter". Twitter. Արխիվացված է the original 2016 թ․ հուլիսի 29-ին. Retrieved 2016 թ․ հունվարի 3.
21. ↑  Юлия Позднякова (16 декабря 2015). "The Long Dark обзаведётся сюжетным режимом в 2016 году" (in ռուսերեն). 3DNews. Արխիվացված է the original 2016 թ․ օգոստոսի 7-ին. Retrieved 8 февраля 2016.
22. ↑  "News Week - 10/17/16". realmlovejoy.blogspot.com. Retrieved 2016 թ․ հոկտեմբերի 31.
23. ↑  "The Long Dark - News - Story Mode". www.thelongdark.com. Արխիվացված է the original 2017 թ․ մայիսի 5-ին. Retrieved 2017 թ․ մայիսի 4. `{{cite web}}`: Unknown parameter `|dead-url=` ignored (`|url-status=` suggested) (help)
24. ↑  Matt Peckham (16 июля 2014). "Survival Game The Long Dark Coming to Steam in September" (in անգլերեն). Time. Արխիվացված է the original 2016 թ․ հունիսի 1-ին. Retrieved 2014 թ․ սեպտեմբերի 9.
25. 1 2  Shaun McInnis (15 июля 2014). "The Long Dark Is a Brutal Yet Beautiful Twist on the Survival Genre" (in անգլերեն). GameSpot. Արխիվացված է the original 2016 թ․ հունվարի 24-ին. Retrieved 2014 թ․ սեպտեմբերի 9.
26. ↑  Griffin McElroy (31 июля 2014). "The Long Dark is a quieter take on DayZ, and it's still terrifying" (in անգլերեն). Polygon. Արխիվացված է the original 2016 թ․ հունվարի 26-ին. Retrieved 2014 թ․ սեպտեմբերի 25.

Արտաքին հղումներ
----------------

* "Հեղինակի պաշտոնական կայքը" (in անգլերեն).
* "ԽԱղի էջը հեղինակի պաշտոնական կայքում" (in անգլերեն).
* "Русскоязычное сообщество (Сайт)" (in ռուսերեն).
* "Русскоязычное сообщество ВКонтакте" (in ռուսերեն).

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | Internet Movie Database · GameRankings · GameRankings · Giant Bomb · MobyGames |

 |